Начало > Домакинство > Други > Статии > Свещите - романтика или токсини
Вечеря на свещи в романтична обстановка се оказва вредна за околната среда и може да причини рак. Изпаренията на парафиновите свещи са токсични, особено ако се запалят повече свещи в затворено помещение.
Най-новите изследвания на американски учени от университета в Южна Каролина разкриват, че парафиновите свещи отделят токините. Експериментът се състои в изгарянето на парафинови свещи в специално построено за целта помещение. Изводът е, че изпаренията съдържат токсични химикали. Веществата, които се отделят, са толуол и бензол. Толуолът може да засегне нервната система, а вдишан във високи количества от бременни жени може да доведе до увреждане на плода. Бензолът, от друга страна, се свързва с ракови заболявания и най-вече с левкемия.
Учените признават, че запалването на една свещ няма да причини здравословни проблеми, но ако обичаме да прекаляваме със СПА процедури на запалени свещи, особено в малки и непроветливи помещения, или с романтични вечери, заобиколени от много парафинови свещи, тогава рисковете за здравето се увеличават.
Парафиновите свещи се превръщат в източник на вътрешно замърсяване на въздуха в помещенията и могат да дразнят хора, страдащи от респиратрочни проблеми или алергии. Вътрешното замърсяване би се намалило с по-често проветряване на помещенията.
Позицията на производителите на свещи
Спред производителите на свещи в САЩ и изследване проведено през 2007г. в германска лаборатория, парафиновата свещ не е опасна и бензол не се е отделя при горенето й. Количествата химични вещества, отделени при горенето на свещите в лабораторията, са далеч от рисковите граници, опасни за здравето. Заключението от изледване, поръчано от фирмите производители, е, че няма разлика между използването на парафинови свещи и свещи на растителна основа.
Индустрията, заложила на парафиновата свещ, обаче определено има интерес да задържи вниманието ни върху романтиката, а не върху здравето.
Заместител на парафиновите свещи
За да избегнем вредните изпарения на парафиновата свещ, може да я заменим със свещ на растителна основа или с такава, направена от пчелен восък, съветват учените. Тези свещи са по-скъпи, но при тяхното изгаряне не се отделят вредни химически вещества. Най-разпространените свещи на растителна основа са соевите. Соевите свещи, както и тези от пчелен восък, се продават не в метална поставка, а в картонена, което щади повече природата. Свещите направени от 100% пчелен восък не отделят пушек и могат естествено да се разградят. Когато горят се отделя приятен аромат на мед, светлината им е по-ярка, а горенето - по-дълго.